

**Қазақстан Республикасы Үкіметінің 2003 жылғы 19 мамырдағы N 460 қаулысына толықтырулар мен өзгерістер енгізу туралы**

***Күшін жойған***

Қазақстан Республикасы Үкіметінің 2007 жылғы 8 мамырдағы N 370 Қаулысы. Күші жойылды - Қазақстан Республикасы Үкіметінің 2011 жылғы 8 маусымдағы № 645 Қаулысымен

      Ескерту. Күші жойылды - ҚР Үкіметінің 2011.06.08 № 645 (алғашқы ресми жарияланған күнінен бастап күнтізбелік он күн өткен соң қолданысқа енгізіледі) Қаулысымен.

      Қазақстан Республикасының»" Ғылым туралы " 2001 жылғы 9 шілдедегі және»" Денсаулық сақтау жүйесі туралы " 2003 жылғы 4 маусымдағы заңдарына сәйкес Қазақстан Республикасының Үкіметі  **ҚАУЛЫ ЕТЕДІ** :

         1. **»** "Ғылыми ұйымдарды аттестаттау туралы ережені бекіту туралы" Қазақстан Республикасы Үкіметінің 2003 жылғы 19 мамырдағы N 460  қаулысына (Қазақстан Республикасының ПҮАЖ-ы, 2003 ж., N 20, 206-құжат) мынадай толықтырулар мен өзгерістер енгізілсін:

      көрсетілген қаулымен бекітілген Ғылыми ұйымдарды аттестаттау туралы ережеде:

      6, 7, 9, 11-тармақтардағы»"ғылыми ұйымдарды",»"Ғылыми ұйымдарды",»"ғылыми ұйымдар" деген сөздерден кейін»"(денсаулық сақтау саласындағы ғылыми ұйымдарды қоспағанда)" деген сөздермен толықтырылсын;

      мынадай мазмұндағы 6-1-тармақпен толықтырылсын:

      "6-1. Денсаулық сақтау саласындағы ғылыми ұйымдарды аттестаттауды денсаулық сақтау саласындағы уәкілетті органның құзыреті шегінде атқарушы, бақылаушы және қадағалаушы функцияларды, сондай-ақ медициналық қызметтердің сапасы бойынша басшылықты жүзеге асыратын медициналық қызмет көрсету саласындағы бақылау жөніндегі мемлекеттік орган ұйымдастырады және өткізеді.";

      7-тармақта:

      бірінші абзацтағы»"(бұдан әрі - Комиссиялар)" деген сөздер алынып тасталсын;

      екінші абзацта:

      "Уәкілетті" деген сөз»"тиісті" деген сөзбен ауыстырылсын;

      "Комиссиялардың" деген сөз»"Аттестаттау комиссияларының" деген сөздермен ауыстырылсын;

      мынадай мазмұндағы үшінші абзацпен толықтырылсын:

      "Денсаулық саласындағы ғылыми ұйымдарды аттестаттауды өткізу үшін медициналық қызмет көрсету саласындағы бақылау жөніндегі  мемлекеттік орган аттестаттау комиссияларын құрады.";

      8, 10, 11-тармақтардағы "Комиссиялардың", "Комиссияға", "Комиссиялар" деген сөздер тиісінше»"Аттестаттау комиссияларының",» "аттестаттау комиссиясына",»"Аттестаттау комиссиялары" деген сөздермен ауыстырылсын;

      мынадай мазмұндағы 8-1-тармақпен толықтырылсын:

      "8-1. Денсаулық сақтау саласындағы ғылыми ұйымдардың аттестаттау комиссиясының құрамына:

      1) медициналық қызмет көрсету саласындағы бақылау жөніндегі

мемлекеттік органның;

      2) денсаулық сақтау саласындағы уәкілетті органның;

      3) денсаулық сақтау саласындағы ғылыми ұйымдардың өкілдері кіреді.";

      9-тармақ мынадай мазмұндағы екінші абзацпен толықтырылсын:

      "Денсаулық сақтау саласындағы ғылыми ұйымдарды аттестаттауды өткізу кестесін медициналық қызметтер көрсету саласындағы бақылау жөніндегі мемлекеттік орган күнтізбелік жылға бекітеді және аттестаттау өткізгенге дейін үш айдан кешіктірмей ғылыми ұйымдардың назарына жеткізіледі.";

      11-тармақ мынадай мазмұндағы екінші абзацпен толықтырылсын:

      "Денсаулық сақтау саласындағы ғылыми ұйымдарды аттестаттау (немесе аттестаттаудан бас тарту) туралы шешімді медициналық қызмет көрсету саласындағы бақылау жөніндегі мемлекеттік орган қабылдайды.";

      12-тармақта екінші абзацтағы»"Уәкілетті" деген сөз»"тиісті" деген сөзбен ауыстырылсын.

      2. Осы қаулы алғаш рет ресми жарияланған күнінен бастап қолданысқа енгізіледі.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК